বাংলাদেশের যে দু-একজন সমালোচক-গবেষক এখনও ফররুখ চর্চা করছেন, তাদের একাধিক লেখাতেই তো ফররুখের শ্রেষ্ঠত্ব বিম্বিত হয়েছে। ফররুখ আলোচনার সূত্রপাত থেকে আজ পর্যন্ত সবাই তো তাঁকে শ্রেষ্ঠত্বের আসনেই রেখেছেন। রেখেছেন যুক্তির মাধ্যমে, আলোচনা এবং সুচিন্তিত বিবেচনার মাধ্যমে। কিন্তু যিনি, যে ফররুখ আহমদ এতটা শ্রেষ্ঠ, এতটা অনিবার্য, এতটা কালোত্তীর্ণ তিনি কিভাবে শতাব্দীর শ্রেষ্ঠ কবিদের বাইরে থাকেন, কিংবা থাকতে পারেন?-বিস্ময়টা ঐখানেই।